Diari Oficial de la Generalitat Valenciana


Sumari del DOGV 7553, del 22-06-2015 (2015/5454)

RESOLUCIÓ de 2 de juny de 2015, del conseller de Presidència i Agricultura, Pesca, Alimentació i Aigua, per la qual s'aprova la constitució de l'agrupació dels ajuntaments de Tales i Suera, per al sosteniment en comú del lloc de secretaria.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7553

Data del DOGV
:   22-06-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/5454


Data del document
:   02-06-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 2 de juny de 2015, del conseller de Presidència i Agricultura, Pesca, Alimentació i Aigua, per la qual s'aprova la constitució de l'agrupació dels ajuntaments de Tales i Suera, per al sosteniment en comú del lloc de secretaria. [2015/5454]  
Els ajuntaments de Tales i Suera, per mitjà d'acords plenaris adoptats en sessions efectuades el 18 de desembre de 2014, van acordar, amb un informe previ de Secretaria, amb el vot favorable de la majoria absoluta del nombre legal de membres de les corporacions, constituir una agrupació per al sosteniment en comú del lloc de Secretaria.  
En les mateixes sessions plenàries es van aprovar els estatuts pels quals s'ha de regir l'agrupació.  
El lloc de Secretaria de l'Ajuntament de Tales, actualment, està vacant a l'efecte de concurs, mentres que el de Suera està ocupat amb caràcter definitiu pel funcionari d'Administració local amb habilitació de caràcter nacional Joaquín Valls Calero, el qual serà adscrit per a exercir el lloc de treball de Secretaria de l'agrupació, el qual, segons consta en l'expedient, ha manifestat la seua conformitat.  
  
Sotmesos els acords a audiència de l'interessat i informació pública per mitjà d'anuncis en el Butlletí Oficial de la Província de Castelló núm. 6, de 13 de gener de 2015, per espai de 30 dies, no s'hi han produït reclamacions, segons s'acredita en l'expedient.  
Sol·licitat el preceptiu informe a la Diputació Provincial de Castelló este ha sigut emés en sentit favorable, mitjançant un acord adoptat en sessió de data 12 de maig de 2015.  
En virtut d'això, i fent ús de les competències atribuïdes per l'article 164.2 de la Llei 8/2010, de 23 de juny, i l'article 10.6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Primer  
Aprovar la constitució d'una agrupació constituïda pels ajuntaments de Tales i Suera, per al sosteniment en comú del lloc de secretaria.  
  
  
Segon  
Classificar el lloc de treball resultant de l'agrupació com a Secretaria de classe tercera, que està reservat a funcionaris de l'administració local amb habilitació de caràcter nacional pertanyents a la subescala de secretaria intervenció i al qual s'adscriu amb caràcter definitiu el funcionari d'Administració local amb habilitació de caràcter nacional Joaquín Valls Calero.  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats a partir de l'endemà de la publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, un recurs de reposició davant del mateix òrgan que ha dictat l'acte, en el termini d'un mes, a comptar des de l'endemà de la publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública, no es pot interposar cap recurs en via administrativa, i això sense perjuí de la possibilitat d'efectuar el requeriment a què es referix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació d'esta resolució en el Diari Oficial de la Comunitat Valenciana.  
  
Tot això, sense perjuí que els interessats puguen exercitar qualsevol altra via que consideren oportuna.  
  
València, 2 de juny de 2015.- El conseller de Presidència i Agricultura, Pesca, Alimentació i Aigua: José Císcar Bolufer.